**PRAKTISKE OPPLYSNINGER for Fotballkiosken**

Åpningstider:

Mandag til torsdag: kl 17:00 – 21:00

Fredag - søndag: Hvis det er oppsatte kamper på anlegget

**Kiosken skal være åpen til ETTER pausen har vært, hvis det starter en 11'er kamp kl. 20.15. Pausen er ferdig ca. 21.15**. Alle andre kamper skal ha åpen kiosk til etter kampen er ferdig slik at de som ønsker å handle da har mulighet til det.

Minimum 2 personer, hvorav **1 over 18 år** pr vakt:

Før vakten starter, (fra senest kl 16.45):

* Sett i nødvendige støpsler for kaffetrakter, vannkoker, vaffeljern og pølsekoker.  
  NB: Følg instruksen i permen under **skilleark 3** i Kioskpermen.
* Lukk opp vindusbeskyttelse fra innsiden.
* Bruk venstre kioskluke (sett fra kioskens innside).
* Lås opp garderober og toaletter.

På vakt, (fra kl 1700):

* Sett ut søplebøttene. Den blå bruker dere inne for dere selv.
* Legg 3-4 pølser i pølsekokeren når den er varm, se **skilleark 3** i Kioskpermen, og fyll på når noen pølser er solgt.
* Trakt kaffe og ha på termos. Instruks finnes på boks.
* Stek vafler når jernet er varmt.
* Kok vann til Te/Kakao/Nudler
* Sett frem produktene som er til salgs. (Sjokolade, heng ut flagg og bruk gjerne skjerf som henger fremme. Flagg og skjerf til salgs ligger under disk.)
* Sjekke toaletter og garderober 1 gang i løpet av vakten, at det er såpe, toalett/

tørkepapir og at det er rent og ryddig. Lager tørk etc er foreløpig i venstre garderobe (dusj).

**Søppel instruks!**

Før vakten starter, (fra ca kl 16.45):

Plukk søppel på anlegget som har kommet i løpet av formiddagen. Søppel må IKKE kastes i friidretten sine søppelkasser.

Anlegget skal være pent og fritt for søppel når det tas i bruk!

Husk spesielt:

* Inne i og rundt spillerbuene
* Rundt kiosken og garderobebygget
* Rundt alle målene
* Ved alle krakker og bord
* Rundt alle søplebøtter

En gang midt under vakten:

* Plukking av søppel på og rundt banene. Ikke kast søppel hos/langs friidretten!

Etter at vakten er slutt

* Plukk søppel på anlegget som har kommet i løpet av vakten. Anlegget skal være pent og fritt for søppel når du avslutter vakten din! Ikke kast søppel hos/langs friidretten!

NB! Bytt søppelposer i **ALLE** søppelkassene (hvis det er lite søppel er det selvsagt ikke nødvendig…..) IKKE ved friidrettsbanen!

Samle sammen alt søppel, søpla kastes i container ved toalettene/garderobebygget, evt ved NIL huset.

**NB:** Gjenglemte klær etc legges i hyller i garderoben.

Avslutning av kioskvakten:

* Ta ut kontaktene til kaffetrakter, vannkoker, vaffeljern og pølsekoker.
* Skyll kaffetermosene og traktekanner.
* Pølsekokeren tømmes for vann i innerbeholderen og rengjøres. **Se instruks på veggen ved pølsekokeren.**
* **Ikke** senk vaffeljernet i vann ved vask. Dette er et elektrisk produkt og rengjøres deretter.
* Sett produktene tilbake på plassen sin. Sjokolade skal stå i kjøleskapet når du stenger kiosken
* **Hvis du setter igjen vaffelrøre, husk å skrive dato på flasken/kartongen og settes NEDERST i kjøleskapet.**
* Siste kioskvakt på torsdag rengjør pølsekoker innvendig med svakt såpevann. Skylles godt. Dette gjøres enklest ved kranen utendørs.
* Vask benker og utstyr
* Lås toaletter og garderober, sjekk at det er såpe, toalettpapir og tørkepapir på toalettene. Lager i dusjen, venstre garderobe. Gjelder IKKE friidrettens fasiliteter ☺
* Tøm søppelkassene rundt banene (hvis de nærmer seg/er fulle). Søplesekkene kastes i containeren ved garderoben. Sett i nye søplesekker. (Søplesekker brukes i de grønne søppelkassene rundt banen, de hvite brukes i Diplom-is søppelkassene og på toalettene, ja jeg vet de er trange ☺). Diplom-Is bøtter settes inn i kiosken.
* Kost og vask over gulv i kiosken.
* Kontanter over 1000,- tas ut av kassen til dere selv, vær fornuftig ift fordeling mynter/sedler, og den summen VIPPSES NIL-fotball. Avstemming av terminal gjøres hver dag. Trykk på meny og 6.
* Send melding til kioskansvarlig om det er lite varer eller mangler varer, **se skilleark 4** i permen
* Lever pengeskrin med kr. 1 000 og nøkler til den som har neste vakt.
* Siste vakt for uka, leverer pengeskrin med kr 1000 og nøkler til neste lag (evt annen etter avtale), **se skilleark 6** i permen
* Husk å sperre vinduer. Se instrukslapper ved vinduer.

***Husk at det alltid skal se rent og pent ut etter dere,***

***slik at det er hyggelig for de neste som kommer på vakt!***

**Vaffelrøreoppskrift**

**Det er lov å bruke TORO sin STORE pose, evt små poser opp til 3 liter røre.**

3 egg

300 gram sukker

1 l kefir/kultur melk

1 l melk

C:\Users\Nina\AppData\Local\Microsoft\Windows\Temporary Internet Files\Content.IE5\3W2311QB\MC900234209[1].wmf1 kg hvetemel

250 gram smør/flytende margarin

3 ts kardemomme

**Fremgangsmåte:**

Stivpisk eggedosis av egg og sukker, bland deretter i all Kefir og melk, deretter alt det tørre til en tykk røre. Spe til slutt med smeltet smør til en jevn og glatt røre.

(Hvis du synes røra er for tjukk når du skal steke vaflene i kiosken er det bare å spe den med litt vann.)